เอสพีซีจีผ่านเกณฑ์เข้าตลาดหุ้นมีผล1ม.ค.
ตลาดหลักทรัพย์ฯยินดีเอสพีซีจี ผ่านเกณฑ์เป็นบริษัทจดทะเบียนที่ได้รับการจัดอันดับอยู่ในดัชนีราคา SET100ตั้งแต่1 ม.ค.2556
18 ธ.ค. 2555

ตลาดหลักทรัพย์ฯยินดีเอสพีซีจี ผ่านเกณฑ์เป็นบริษัทจดทะเบียนที่ได้รับการจัดอันดับอยู่ในดัชนีราคา SET100ตั้งแต่1 ม.ค.2556   นายชนิตร ชาญชัยณรงค์ รองผู้จัดการสายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย (ตลท.) มอบหมายให้น.ส.ปวีณา ศรีโพธิ์ทอง  ผู้ช่วยผู้จัดการ กลุ่มงานผู้ออกหลักทรัพย์และบริษัทจดทะเบียน พร้อมด้วย น.ส.วันวิสาข์ พันธ์ดา หัวหน้างาน ศูนย์พัฒนาการกำกับดูแลกิจการบริษัทจดทะเบียน  ตลาดหลักทรัพย์แห่งประเทศไทย มอบกระเช้าดอกไม้แสดงความยินดีต่อ น.ส.วันดี กุญชรยาคง กรรมการผู้จัดการใหญ่ บริษัท เอสพีซีจี จำกัด (มหาชน) โดยมี นายสุทธิพงษ์ จุลเจริญ ผู้ตรวจราชการกระทรวงมหาดไทย และที่ปรึกษาบริษัทเอสพีซีจี ร่วมรับมอบด้วย ในโอกาสที่เอสพีซีจีได้รับคัดเลือกให้ผ่านเกณฑ์การพิจารณา เป็นบริษัทจดทะเบียนที่ได้รับการจัดอันดับอยู่ในดัชนีราคา SET100 โดยมีผลตั้งแต่วันที่ 1 มกราคม 2556    ทั้งนี้ ดัชนี SET100 เป็นตัวชี้วัดเพื่อประกอบการตัดสินใจลงทุน โดยเป็นดัชนีราคาหุ้นที่ใช้แสดงระดับและความเคลื่อนไหวของราคาหุ้นสามัญ 100 ตัว ที่มีมูลค่าตามราคาตลาดสูง (Market Capitalization)การซื้อขายมีสภาพคล่องสูงอย่างสม่ำเสมอ และมีสัดส่วนผู้ถือหุ้นรายย่อยผ่านเกณฑ์ที่ดี  อย่างไรก็ตาม เอสพีซีจีดำเนินธุรกิจเกี่ยวกับโซล่าฟาร์ม ผลิตกระแสไฟฟ้าพลังงานสะอาดจากพลังงานแสงอาทิตย์ ปัจจุบันสามารถจ่ายไฟฟ้าเข้าระบบให้กับการไฟฟ้าส่วนภูมิภาค(กฟภ.)แล้ว และกำลังจะมีการก่อสร้างโรงไฟฟ้าอีก 16 โรงที่เหลือจะเสร็จทันภายปี 2556 นี้